135/2021. PM határozat 1. számú melléklete



**Az**

**Egyesített Közművelődési Intézmény és Könyvtár**

**2020. évi szakmai beszámolója**

Készítette: Kulcsár Lászlóné

Szőllősi Ágnes

A tiszavasvári Egyesített Közművelődési Intézmény és Könyvtár a járás meghatározó kulturális, közművelődési, közgyűjteményi intézménye. 2020. évben szerteágazó szakmai tevékenységet végzett mindhárom intézményegységében. Összességében elmondható. hogy mindhárom intézményegység a lehetőségek minél sokoldalúbb kihasználásával arra törekedett, hogy feladatát magas szakmai színvonalon végezze, annak ellenére, hogy 2020. évben pandémia új helyzet elé állította az intézményeket.

Az intézményben foglalkoztatott közalkalmazottak jogviszonya 2020. november 1. napjától átalakult MT. szerinti foglalkoztatássá.

2020. évben aktualizálásra került az intézmény használati szabályzata, új díjtételek kerültek bevezetésre. Sikeres pályázatoknak köszönhetően, gyarapodott az intézmény eszközparkja.

A **Találkozások Háza** intézményegység vezető szerepet tölt be a város közművelődésében a szórakoztató rendezvények, könnyű-és komolyzenei koncertek, városi ünnepségek, kiállítások, hangversenyek, felnőtt- és gyermek színházi produkciók, nemzeti ünnepek szervezésében.

Befogadója tanfolyamoknak, civil szervezeteknek, művészeti csoportoknak, vallási -, társadalmi eseményeknek. Helyet biztosít több civil szervezet tevékenységének illetve a helyi városi televíziónak, csoportoknak.

2007-ben került felújításra, átépítésre az épület, színházterme 307 fő befogadására alkalmas. A kamaraterem ad helyet a tánccsoportok próbáinak, a küzdősportok és aerobic foglalkozásoknak. Két kisebb klubterme illetve a pince oktatási helyszínként a felnőttképzés színtere. Sajnos az emeleti kiállítótermet 3 éve nem tudjuk használni, több m2 –en leszakadt a mennyezeti vakolat, s így balesetveszélyes, de reményeink szerint pályázati forrásból hamarosan megvalósul a felújítása.

Technikai eszközellátottsága, berendezési tárgyai a folyamatos igénybevétel miatt folyamatosan amortizálódnak, de 2020-ban tisztasági festésre került sor az emeleti klubtermekben, s megújult az érdekeltségnövelő pályázatnak köszönhetően a kisebb klubterem bútorzata.

A **Városi Könyvtár** Szabolcs-Szatmár-Bereg megye, a tiszavasvári járás meghatározó intézménye, jelentős szerepet vállal a környező települések szak- és szépirodalmi információs ellátásában. 2007. augusztusától új, tágas, 617m2 alapterületű épületben, 6 részlegben várja olvasóit. A berendezési tárgyak egy része a régi könyvtárépületből került át, de hazai és uniós pályázatoknak köszönhetően több részleg bútorzata, s technikai eszközparkja megújult, lépést tartva a megnövekedett használói igényekkel és elvárásokkal, s így megújult, vonzó könyvtári környezetben várja olvasóit, könyvtárlátogatóit.

Sajnos 4. éve az emeleti rész beázik, félő, hogy a gipszkarton leszakad. Bízunk benne, hogy hamarosan, az Önkormányzat segítségével lehetőség nyílik a felújításra.

Az I. Fiókkönyvtár a város „bűdi” részen a Vasvári Pál utcán található, de sajnos 4 éve a működése szünetel, ennek elsősorban a létszámhiány az oka.

A **Vasvári Pál Múzeum** 2013-ban TIOP pályázat keretében megújult, amelynek eredményeként a Kálvin úti több mint 200 éves műemlék épületben számos minőségi szolgáltatás, új múzeumpedagógiai oktatóterek, látványraktár, interaktív kémia labor valósult meg, ezzel is elősegítve a látogatók élménygazdag kiszolgálását.

A Vasvári Pál Múzeum 2014 -től új épülettel, közel 500 négyzetméter állandó és időszaki kiállítótérrel bővült. A kiállítások az Ady Endre u. 8. alatti korábbi általános iskola 100 éves épületben kapnak helyet. Az épületet 2005-ben teljesen felújították.

A legnagyobb nehézséget a szakember hiány jelentette, 2020-ban betöltésre került a közművelődési szakember álláshely, de sajnos a múzeumnak szakmai vezetője továbbra sincs. Hiányzik a néprajzos és a történész szakmai munkája is.

Mindhárom intézményegységben a folyamatos karbantartás ellenére is vannak hiányosságok, s további folyamatos karbantartást, felújítást igényelnek, melyet az intézményi költségvetés csak kisebb mértékben biztosít.

Mindhárom intézményegység rendelkezik honlappal.

**Személyi feltételek:**

Az intézmény engedélyezett álláshelyeinek száma 2020-ben 19,5 fő, 2019. november 18-től 2020. augusztus 18-ig 1 fő GINOP programban foglalkoztatott munkatárs segítette munkánkat.

A gondnoki, karbantartói (6 órás) álláshely betöltése megbízási szerződéssel történt, a néprajzos és a történész álláshely pályáztatása nem járt eredménnyel.

A Találkozások Házában betöltésre került a közművelődési szakember munkakör.

A technikai dolgozók 2019. március 1. óta intézményünkhöz kerültek át a Városi Kincstártól, a Találkozások Házában 2 fő, a Városi Könyvtárban 1 fő segíti munkánkat, akik nemcsak takarítói feladatokat látnak el, hanem aktívan bekapcsolódnak a rendezvények megvalósításába.

A Városi Könyvtárban 6 fő szakdolgozó közülük 1 fő könyvtárvezető és egyben intézményvezető, s 1 fő technikai dolgozó szolgálja ki az olvasói igényeket.

Továbbra is betöltetlen a múzeumvezetői álláshely, s nincs a Találkozások Házában szakmai vezető kinevezve.

**Pályázati tevékenységek:**

Négy pályázatot nyújtottunk be, melyek elbírálása 2021-ben történik majd meg.

A Nemzeti Kulturális Alaptól közel 250.000,- Ft vissza nem térítendő támogatást kaptunk, melyből ózongenerátor és szenzoros kézfertőtlenítő berendezés került beszerzésre a Városi Könyvtárba.

A Márai program keretében 150.000, - Ft értékben érkezett könyv a Városi Könyvtárba.

A könyvtári érdekeltségnövelő támogatást könyvbeszerzésre, a közművelődési érdekeltségnövelő támogatást hangtechnikai eszközök beszerzésére fordítottuk.

**Találkozások Háza**

Közművelődési szakmai feladatát a kulturális alapszolgáltatások biztosítása mellett igyekezett ellátni az intézmény 2020-ban, melyek a következőek:

* Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
* A közösségi és társadalmi részvétel fejlesztése
* Az egész életre kiterjedő tanulás feltételeinek biztosítása
* A hagyományos közösségi kulturális értékek átörökítése feltételeinek biztosítása
* Az amatőr alkotó- és előadó-művészeti tevékenység feltételeinek biztosítása
* A tehetséggondozás és -fejlesztés feltételeinek biztosítása
* Kulturális alapú gazdaságfejlesztés

**Művészeti csoportok, művelődő közösségek:**

A városi kulturális életében meghatározó szerepet játszanak a művészeti csoportok. A mazsorett csoport és a néptánccsoport próbáinak intézményünk ad helyet. Ezen túl több csoport próbáinak helyszíne a Találkozások Háza: helyszíne a Találkozások Háza:

* Gerinctorna
* Jóga gyerek és felnőtt csoport
* Kempó
* Y2K Tánccsoport
* Helen Doron
* Aerobic
* Gerinctorna
* Idősek tornája
* Kártyakub
* Őszikék Nyugdíjas Klub 2020-ban újra a Találkozások Házában tartja foglalkozásait
* Zumba.
* 2019 őszétől új modern tánciskola indult be az intézményben
* 2020-ban beindult a társastánc gyerek és felnőtt csoportja.
* Rendszeresen helyet adtunk a TELSE Színjátszókör próbáinak

Próbáltunk újraindítani a Városi Vegyeskart és a Népzenei Együttest, mely sajnos a pandémia miatt 2021. évre tolódott át.

**Rendezvényeink**

Az intézmény életében a múlt év változásokkal teli időszakot jelentett. Kihasználva kiváló adottságainkat és mint járási központ városunk, erre építjük fel programkínálatunkat. A rendelkezésre álló anyagi lehetőséget figyelembe véve a ház kihasználtsága és látogatottsága pozitív tendenciát mutatott teljesen a pandémia kezdetéig. Az igény a szórakozásra a helyiek és a környező települések lakosai részéről töretlen. A Találkozások Háza munkatársai igyekeztek változatos, minden korosztályt megszólító szórakozási lehetőséget nyújtani. Nagy kihívást jelentett a pandémiás időszak mely sok kreativitást igényelt a munkatársaktól. Programjaink jelentős része online térbe tevődött át. Intézményünk a múlt évben is változatos programokat kínált új lehetőségekkel bővítve.

A változás megpezsdítette a kulturális - és szabadidős kínálatot.

A Találkozások Háza 2020 – as éve a Városi Fúvószenekar újévi koncertjével indult, mely nem csupán hagyománynak számít a városi és az intézmény életében, hanem egyfajta elvárás a közönség részéről, vonzó programot jelentve a környékbeliek számára is.

A Magyar Kultúra Napjáról január 21 – én méltón emlékezett a város, megszólítva a város fiataljait, intézményeit és civil szervezeteit.

Két alkalommal adtunk otthont a Dumaszínház előadóinak, valamint év elején felnőtt – és gyerek színházi előadások is szórakoztatták a nagyérdeműt.

A Városi Nőnap programjára (Mészáros Árpád Zsolt) helyi - és egyéb településekről is látogattak ide érdeklődők, ismerve azt, hogy az előadók személye garancia a sikerre.

A múlt év nagy változásokat hozott az intézmény életében, a pandémiás helyzetre való tekintettel a március 15 – i megemlékezésen csupán koszorúzással tették tiszteletüket a résztvevők.

Ezt követően online programokkal szólítottuk meg a közönséget, hiszen július 5 – től kaptunk újra zöld utat a szervezés terén. A nyarat szabadtéri rendezvényekkel töltöttük meg, zenés nyárbúcsúztató esttel zárva a programsorozatot.

A térzene programsorozat szintén nyáron vette kezdetét, felölelve 2 hónapot, szeptemberben újra indult a kezdeményezés egészen november elejéig.

Államalapításunk Ünnepéről és az 1956 - os forradalomról - és szabadságharcról méltó módon emlékeztünk nagyszabású rendezvényekkel.

Novemberi hónapunkat Pál Feri Atya előadása színesítette és sajnos egyben zárta is, hiszen újra az online tér került reflektorfénybe. Őszi - téli időszakunkban online felhívásokat tettünk közzé, dekorációs – rajz – fotó témákban.

Az adventi gyertyagyújtás alkalmait és köszöntőit felvételről tudták követni a nézők.

Új szabadidős programokkal bővült a színtér kínálata, a már meglévőket gazdagítva. A karate, a boksz, felnőtt – és gyerek társastánc, aerobic, gyerek – és felnőtt jóga új színfoltot jelentett a Találkozások Háza életében.

Nyári táborunkra nagy igény volt, viszont csak korlátozott számban tudtuk a gyerekeket fogadni, kiváló programokkal tarkítva, ezért is kapta az élménytábor elnevezést.

A terembérlések továbbra is aktívan jelen voltak az intézmény életében, így a Kresz, különböző vizsgák ( EÜ, targonca) filmvetítés, mezőgazdasági fórumok, workshopok, vásárok, üzleti - és vallási jellegű előadások mind – mind szélesítették a palettát. A véradás is évi több alkalmat jelentett valamint a munkaerő toborzás egyaránt.

Több nagyrendezvényünket ( Öhönforgató verseny és Néptánctalálkozó, Múzeumok Éjszakája, Zúzosléfőző Verseny és Pálinkamustra, Adventi hétvégék) és fesztiválunkat le kellett mondanunk a múlt év során, melyekhez a lakosok igencsak nagy igényt támasztottak és várakozással tekintettek elé.

Bízunk a mihamarabbi pozitív változásokban, melynek során visszatérhetünk arra az útra, amit mindig is szemelőtt tartottunk és előrébb vitt bennünket a megelégedés reményében.

Tevékenységünk során kiemelt szerepet kap a város civil szervezeteivel, kisközösségeivel való szoros együttműködés. Mindezt úgy valósítjuk meg, hogy a lehető legjobban elő tudjuk segíteni munkájukat. A művelődési központban helyszínt és szakmai háttértámogatást nyújtunk az intézményben működő közösségeknek, egyesületeknek, illetve mindazoknak, akik szakmai segítséget kérnek tőlünk.

A kulturális, közösségépítő folyamatok élnek, a lakosság érdeklődésére számot tartó programokat folytatni kívánjuk. Célunk, hogy értékeket teremtsünk és adjunk a szolgáltatásainkat igénybe vevőknek és a közönségnek. A nyitottság, a figyelem a lakosság elvárásaira, a tolerancia, a vélemények, álláspontok megértése és elfogadása a sikeres működésünk titka

**Vendégrendezvények**

Természetesen a Találkozások Háza intézménye egész évben otthont adott és teret biztosított oktatási intézmények, civil szerveződések, önkormányzati intézmények programjainak, előadásainak, tréningjeinek és képző szervek megkeresésének eleget téve több tanfolyam számára is oktatási helyszínt biztosítunk, persze ebben az évben a lehetőségek is meglehetősen leszűkültek.

Továbbra is megmaradtak állandó vendégrendezvényeink, melyek évekre visszamenőleg helyet kapnak a Találkozások Házában, viszont több új kezdeményezés és megkeresés is megtalálja az intézményt. A helyszín biztosításán túl technikai segítségre is szükségük van,

( hangtechnika, projektor igény, megfelelő számú asztal – szék biztosítása), köszönhető ez kiváló adottságainknak. A színházterem 307 főt tud fogadni, minimálisan tudjuk növelni a férőhelyet, a 120 fő befogadására alkalmas ( tükrös) kamara – és táncterem ennél fogva többfunkciósnak számít valamint az aula szintén optimális 120 fő számára. Érezzük a hiányát az emeleti kiállító teremnek, hiszen így a kiállításoknak is gátat vetett a múlt évben és ez az 50 főt ellátó terem tréningeknek, előadásoknak kiváló helyszín.

.

**Állandó bérlések**

Heti rendszerességgel működő csoportjaink több korosztályt is mozgósítanak. Egyesület formájában működik a Városi Mazsorett Csoport, Göbölyös Táncegyüttes és Kis – Körkaréj Néptánccsoport.

Fontos számunkra a csoportok életben tartása, új csoportok alakulása, nem csupán a programjaink gazdagítása miatt, hanem a kulturált időtöltés szempontjából is. Szeretnénk életre hívni újra művészeti csoportokat, melyek évtizedek alatt tűntek el a városban, a megmaradt tagok is érzik ennek hiányát és szeretnénk a házban teret adni számukra. Továbbra is cél, az esti állandó bérlések bővítése, mely becsábítana még több érdeklődőt és résztvevőt, ha megtalálja a számára érdekes és vonzó elfoglaltságot.

Gyermektánc csoportjaink is működnek töretlenül, modern - és utcai táncot oktatnak képzett oktatókkal a Phoenix Tánccsoport és Y2K Tánccsoport. Az angol nyelvoktatást biztosítja kicsinyek számára a Helen Doron Nyelviskola.

Az idősek tornája és a gerinctorna nagy látogatottságú, mindkét foglalkozáson kitartó résztvevők vesznek részt, akik egészségügyi problémáktól szenvednek. A kempo ( küzdősport) edzés hosszú évek óta működik, az aerobic edzés szintén többéves múltra tekint vissza. Újra éledezik a zumba, örömmel fogadtuk és elindult februárban a boksz oktatást is. Újraindult a jóga, gyerek és felnőtt csoporttal.

A Találkozások Háza összességében a lakossági visszajelzések alapján egy gazdag, színes, eseménydús, sikeres évet zárt a nehézségek ellenére is. Szakmai tevékenysége és belső szervezeti fejlődése alapot jelenthet újabb kezdeményezések létrejöttéhez, elkötelezettséget mutatva a munkatársaink részéről, bizalmat jelezve a látogatóink részéről, segítő támogatást a fenntartó Önkormányzat felől is, hiszen ezek nélkül nem tudtuk volna megvalósítani céljainkat.

1. **Látogatottsági adatok:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Alkotó művelődési formák** | | Közösségek száma | Tagok éves átlagos száma | | | | | Éves foglalkozások száma |
| 15 év alatti | 15-29 éves | 30-59 éves | 60 év fölötti | **Összesen** |
| ***Művészeti csoportok*** | | 1. | 2. | 3. | 4. | 5. | **6.** | 7. |
| 1. | Színjátszó-, drámacsoport, vers- és prózamondó csoport | 0 | 0 | 0 | 0 | 0 | 0 | 0 |
| 2. | Klasszikus- és moderntánc-csoport, társastánc | 5 | 55 | 15 | 0 | 0 | 70 | 40 |
| **.** | **Művészeti csoportok összesen** | **5** | **55** | **15** | **0** | **0** | **70** | **40** |
|  | | | | | | | | |
| 1. | Néptáncegyüttes | 3 | 30 | 0 | 22 | 2 | 54 | 54 |
| **.** | **Művészeti csoportok összesen** | **3** | **30** | **0** | **22** | **2** | **54** | **54** |
|  | | | | | | | | |
| **24.** | **Mindösszesen** | **8** | **85** | **15** | **22** | **2** | **124** | **97** |

**Rendszeres művelődési formák - Klubok, körök, szakkörök**

|  |  |  |  |  |  |
| --- | --- | --- | --- | --- | --- |
| **Klubok, körök, szakkörök** | | Csoportok száma | Résztvevők száma összesen | Foglalkozások száma összesen | Foglalkozások összes óraszáma |
| 1. | 2. | 3. | 4. |
| 1. | Nyugdíjas | 1 | 30 | 12 | 36 |
| 2. | Ifjúsági |  |  |  |  |
| 3. | Gyermek |  |  |  |  |
| 5. | Egyéb, érdeklődési kör szerinti | 2 | 25 | 25 | 100 |
| **6.** |  | **3** | **55** | **6** | **136** |

**Rendszeres művelődési formák**

|  |  |  |  |  |
| --- | --- | --- | --- | --- |
| **Rendszeres művelődési formák** | | Csoportok, közösségek száma | Résztvevők, beiratkozottak, tagok száma | Foglalkozások, alkalmak száma összesen |
| 1. | 2. | 3. |
| **1.** | **Rendszeres művelődési formák összesen** | **23** | **407** | **1 165** |

**Ismeretterjesztés**

|  |  |  |  |
| --- | --- | --- | --- |
| **Ismeretterjesztés** | | Résztvevők száma összesen | Foglalkozások, alkalmak száma összesen |
| 1. | 2. |
| 1. | Tudományos ismeretterjesztő előadások | 1 550 | 5 |
| 2. | Konferencia, tanácskozás | 500 | 19 |
| **3.** | **Ismeretterjesztés mindösszesen** | **2050** | **24** |

**Táborok**

|  |  |  |  |
| --- | --- | --- | --- |
| **Táborok (nemzetközi táborok kivételével)** | | Gyermek | |
| száma | résztvevők |
| 1. | 2. |
| **1.** | **Összesen** | **1** | **15** |

**Kiállítások, műsorok, rendezvények**

|  |  |  |  |
| --- | --- | --- | --- |
| **Kiállítások, műsorok, rendezvények** | | Alkalmak száma összesen | Látogatók / nézők száma összesen |
| 1. | 2. |
| **Kiállítások** | | | |
| 1. | Képző- és iparművészeti | 2 | 575 |
| 2. | Fotó | 1 | 580 |
| 3. | Népművészeti |  |  |
| 4. | Helytörténeti |  |  |
| 5. | Műszaki, természettudományi |  |  |
| 6. | Egyéb | 3 | 780 |
| **7.** | **Kiállítások összesen** | **6** | **1935** |
| **Művészeti események** | | | |
| 8. | Előadó művészeti és egyéb művészeti rendezvények | 8 | 910 |
| 9. | Film- és videofilm-vetítés | 4 | 475 |
| 10. | Népművészeti rendezvények | 0 | 0 |
| **11.** | **Művészeti események összesen** | **12** | **1385** |
| **Szórakoztató rendezvények** | | | |
| 12. | Előadó művészeti és műsoros rendezvények | 17 | 5600 |
| 13. | Táncos rendezvény (bál, diszkó) |  |  |
| **14.** | **Szórakoztató rendezvények összesen** | **17** | **5600** |
| **Közösségi rendezvények** | | | |
| 15. | Társadalmi rendezvény, ünnep | 18 | 19441 |
| 16. | Játszóház, kézműves foglalkozás | 6 | 1180 |
| 17. | Kulturális célú kirándulás | 0 | 0 |
| 18. | Kézműves és egyéb vásár, bemutató | 7 | 560 |
| **19.** | **Közösségi rendezvények összesen** | **31** | **21181** |
| **20.** | **Kiállítások, műsorok, rendezvények mindösszesen** | **66** | **30101** |

**Online formában megvalósult programok 18 14601**

**Szolgáltatások**

|  |  |  |  |
| --- | --- | --- | --- |
| **Szolgáltatások** | | Igénybevevők száma | Alkalmak száma |
| 1. | 2. |
| 1. | Tanácsadás, információs szolgáltatás - Felnőttképzéshez kapcsolódó szolgáltatás | 211 | 6 |
| 2. | Tanácsadás, információs szolgáltatás - Egyéb tanácsadás, információs szolgáltatás | 366 | 24 |
| 3. | Rendezvényszervezés | 2 200 | 12 |
| 4. | Tanulmányutak, szakértők, delegációk fogadása | 0 | 0 |
| 5. | Közös programok, projektek előkészítése | 189 | 3 |
| 6. | Egyéb | 369 | 3 |
| **7.** | **Szolgáltatások összesen** | **3881** | **52** |

**Online formában megvalósuló 376 8**

**Külső szervek tevékenysége**

|  |  |  |  |  |  |
| --- | --- | --- | --- | --- | --- |
| **Külső szervek tevékenysége** | | Csoportok száma | Alkalmak száma | Összes időtartam (órában) | Közönség létszáma, résztvevők száma |
| **Rendezvények** | | 1. | 2. | 3. | 4. |
| **1.** | **Rendezvények összesen** | **22** | **22** |  | **2900** |
| Oktatás, képzés (terembérletben megvalósuló) | | | | | |
| 3. | Iskolarendszeren kívüli képzések | 4 | 120 |  | 80 |
| **4.** | **Oktatás, képzés összesen** | **4** | **120** |  | **80** |

A fenti adatokból is látszik, hogy a szolgáltatások bővítésével arra törekedtünk, hogy meg tudjuk tartani a kulturális, közösségi események féleségét illetve a látogatói létszámot a pandémia ellenére. Arra törekszünk, hogy az intézmény pozitív megítélése növekedjen. A Találkozások Háza összességében a lakossági visszajelzések alapján egy gazdag, színes, eseménydús, sikeres évet zárt.

**Városi Könyvtár**

|  |
| --- |
|  |

A Városi Könyvtár 2020. évi szakmai munkáját a meghatározó jogszabályi keretek között végezte.

A 2020.évi szakmai beszámoló egységes, meghatározott formában került elkészítésre. (melléklet szerint)

**Vasvári Pál Múzeum**

A Vasvári Pál Múzeumban a legnagyobb gondot a folyamatos létszámhiány, a múzeumi szakdolgozók hiánya jelentette. 2019. július 1. napjától folyamatos létszámhiánnyal küzd intézményünk. A Vasvári Pál Múzeumban nincs betöltve a történész, és a néprajzos munkakör, nincs a múzeumnak szakmai vezetője sem.

A nehézségek ellenére a munkatársak minden lehetőséget megragadtak, hogy a múzeum alapvető feladatát el tudja látni.

**Vasvári Pál Múzeum 2020. évi rendezvényei**

Január – február hónapban elsősorban a múzeumpedagógiai programok zajlottak óvodások, általános és középiskolás diákok számára.

Februárban sor került a hagyományos kiszebáb égetésre, a farsangi népszokások felelevenítésére. Nagy örömünkre szolgált, hogy beindult a szövőszakkör, s kialakult egy állandó kis közösség.

Március közepétől a pandémia hatására online térbe tevődtek át a múzeumi rendezvények, foglalkozások, tárlatvezetések.

Sajnos elmaradtak a nagy látogatói létszámot vonzó programok a Múzeumok Éjszakája és a Zúzoslé főzőverseny és Pálinkamustra is.

A kényszerű bezárás ideje alatt lehetőség nyílott a gyűjteményrészek átrendezésére, a raktárak rendbetételére, az időszaki kiállítóterem megújításra, a Vasvári Pál Emlékszoba visszaállítására a Kálvin úti épületben.

A nyár folyamán, az újranyitást követően nagy sikerrel valósultak meg a múzeumi táborok, melyeket az ifjúsági táborban szerveztünk meg.

A hagyományokhoz hasonlóan 2020-ben is csatlakoztunk a Múzeumok Őszi Fesztiválja országos programsorozathoz. Ennek keretében utazómúzeum, Tanárok éjszakája, Teréz Napi program, Kutatók éjszakája programsorozat várta az érdeklődőket, nagyrészt már online térben.

Nagy érdeklődés mellett került megrendezésre a Márton nap, online totó, puzzle várta az érdeklődőket az online térben. Új kezdeményezés a Jeles Napok, a Gasztropercek Böbével, Kreatív foglalkozás Nórival online videok készítése.

Az adventi hétvégéken online múzeumpedagógia foglalkozások várták a családokat.

Több időszaki kiállítás nyílt az év folyamán a Vasvári Pál Múzeumban, sajnos nagyrészt online térben.

A pandémia előtt, majd az újranyitást követően folyamatosak voltak a tárlatvezetések, a múzeumpedagógia foglalkozások, a TELSE foglalkozások.

A rendezvények és a múzeumpedagógia mellett folyamatos, mindennapi munka folyt a közgyűjteményben.

Sajnos a gyűjtemény gondozása, feldolgozása szakemberhiány miatt elmaradt.

**Szakmai Rendezvények**

|  |  |  |  |
| --- | --- | --- | --- |
| ***Szakmai rendezvények*** | | rendezvények száma | résztvevők száma |
| 1. | 2. |
| 1. | Előadások | 5 | 128 |
| **2.** | **Összesen** | **5** | **128** |

**Múzeumi rendezvények**

|  |  |  |  |
| --- | --- | --- | --- |
| ***Iskolai oktatást segítő foglalkozások*** | | rendezvények száma | résztvevők száma |
| 1. | 2. |
| 1. | Óvodásoknak | 14 | 301 |
| 2. | Általános iskolásoknak | 12 | 230 |
| 3. | Középiskolásoknak | 3 | 69 |
| 4. | Felsőoktatási intézmények hallgatóinak |  |  |
| **5.** | **Összesen** | **29** | **600** |
| ***Szabadidős gyermek- és felnőtt foglalkozások*** | | rendezvények száma | résztvevők száma |
| 1. | 2. |
| 6. | Pályázatok, vetélkedők | 10 | 453 |
| 7. | Diáktáborok | 2 | 34 |
| 8. | Civil szféra eseményei (pl. felnőtt klubok, tkm csoportok, egyesületek, stb. rendezvényei, foglalkozásai) | 7 | 212 |
| 9. | Múzeumi baráti kör rendezvényei | 0 | 0 |
| 10. | Egyéb rendezvények száma | 32 | 2367 |
| 11. | Tárlatvezetések száma | 12 | 210 |
| 12. | Családi rendezvények | 2 | 4 |
| **13.** | **Összesen** | **65** | **3310** |
| **14.** | **Múzeumi rendezvények együtt** | **94** | **3910** |

**Az intézmény által saját épületben működtetett kiállítások a tárgyévben**

|  |  |  |  |  |
| --- | --- | --- | --- | --- |
| Kiállítás címe | | Kiállítás szakterülete | Kiállítás megnyitásának éve | Kiállítás legutóbbi felújításának éve |
| többnyelvű felirat | katalógus | gyermek-foglalkoztató füzet | virtuális kiállítás |
| A1. | Szabolcs Szatmár Bereg megye orvos és gyógyszerészet története | történet | 2 016 | 2 016 | igen | nem | nem | nem |
| A2. | Alkaloida Anno | ipar-, technikatörténet | 2 014 | 2 014 | igen | nem | nem | igen |
| A3. | A nyíri mezőség története az őskortól a középkorig | régészet | 2 014 | 2 016 | igen | nem | nem | nem |
| A4. | Vasvári Pál emlékszoba | történet | 2 013 | 2 013 | igen | nem | igen | nem |
| A5. | Büdi tisztaszoba | néprajz | 2 013 | 2 013 | nem | nem | nem | nem |
| A6. | Szentmihályi konyha | néprajz | 2 013 | 2 013 | nem | nem | nem | nem |
| A7. | Szentmihályi mesterségek | néprajz | 2 013 | 2 013 | nem | nem | nem | nem |
| A8. | Gombás András látványtár | néprajz | 2 013 | 2 013 | nem | igen | nem | nem |
|  |  |  |  |  |  |  |  |  |
| **AD.** | **Állandó kiállítások száma összesen:** | **8** |
|  |  |  |
| **Időszaki kiállítások** | | | |
| Kiállítás címe | | Kiállítás szakterülete | Kiállítás időtartama (hét) |
|
| 1. | | 2. | 3. |
| I1. | A szűrtől a vegyvédelmi ruháig | egyéb | 6 |
| I2. | Március 15 rajzokban | egyéb | 3 |
| I3. | Langaméta jétékkiállítás | egyéb | 12 |
| I4. |  |  |  |
| **ID.** | **Időszaki kiállítások száma összesen:** | **3** | |

Az összevont közművelődési, közgyűjteményi intézmény a település meghatározó kulturális intézménye volt a nehézségek ellenére is 2020. évben. Program- és szolgáltatáskínálatával arra törekedett, hogy a lakossági igényeket maradéktalanul kiszolgálja.

Programjainkról, szolgáltatásainkról rendeszeresen hírt adtunk honlapjainkon, facebook oldalainkon, a Vasvári Hírmondó és a Kelet-Magyarország hasábjain, a Tiszavasvári Városi Televízióban.

**Tiszavasvári, 2021. május 11.**

**………………………………..**

**Kulcsár Lászlóné**

intézményvezető